armvectores/hy_wikipedia_2023 huggingface dataset:
Դևիդ Սոչա

Դևիդ Սոչա (անգլ.՝ David Socha, սեպտեմբերի 27, 1938, ԱՄՆ), ամերիկացի նախկին ֆուտբոլային մրցավար։ Հայտնի է 1982 և 1986 թվականների Ֆուտբոլի աշխարհի առաջնություններով։ 1982 թվականի առաջնությունը՝ Շոտլանդիայի և Նոր Զելանդիայի միջև, նշանավորվեց նրանով, որ Ֆուտբոլի աշխարհի առաջին առաջնությունն էր, որտեղ մրցավարն ամերիկացի էր։ Սոչան 1950-ականներին 2 մրցաշրջան խաղացել է Պորտսմութ Ֆուտբոլային ակումբում։
Սոչան 1979-1986 թվականներին եղել է ՖԻՖԱ-ի մրցավար։ 1984 թվականին եղել է նաև Օլիմպիական մրցաշրջանի մրցավարը Լոս Անջելեսում, ինչպես նաև վարել է ԿՈՆԿԱԿԱՖ-ի 1982 և 1986 թվականների աշխարհի առաջնությունները։ Հյուսիսամերիկյան ֆուտբոլի լիգայում Սոչան Soccer Bowl '82-ի և Soccer Bowl '84-ի գլխավոր մրցավարն էր։ Նա նաև Soccer Bowl '78-ի մրցավարի օգնականն էր։


== Ծանոթագրություններ ==


== Արտաքին հղումներ ==
Տեղեքարտ Դևիդ Սոչա worldreferee.com, worldfootball.net (en)
Կվիրիաուլի

Կվիրիաուլի (վրաց.՝ კვირიაული), գյուղ Վրաստանում։ Գտնվում է Աջարիայի Ինքնավար Հանրապետության Շուախևի շրջանում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 71 մարդ։


== Ծանոթագրություններ ==
Կրասնոլեսիե (գյուղ, Սիմֆերոպոլի շրջան)

Կրասնոլեսիե (ուկրաիներեն՝ Краснолісся, Ղրիմի թաթարերեն՝ Tavel), գյուղ Ուկրաինայի Ղրիմի Ինքնավար Հանրապետության Սիմֆերոպոլի շրջանում։ Բնակավայրը նախկինում նաև անվանվել է Տավել։
2001 թվականի տվյալներով Կրասնոլեսիե գյուղում բնակվում էր 1 134 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ալեյրա

Ալեյրա (պորտ.՝ alheira), պորտուգալական երշիկ, որը պատրաստվում է մսի տարբեր տեսակներից (հիմնականում՝ հորթի, ճագարի և հավի մսից)՝ հացի ավելացումով։
Ստեղծվել է հրեաների կողմից՝ որպես պորտուգալական հավատաքննության միջոց։ Կրոնը չէր թույլատրում հրեաներին ուտել խոզի միս, ուստի հրեաները հեշտ ճանաչելի էին այն փաստով, որ նրանք չէին պատրաստում խոզի մսից երշիկ։ Ահա թե ինչու հրեաները երշիկի բաղադրության մեջ մտնող խոզի միսը փոխարինեցին հորթի, ճագարի, հնդկահավի, բադի, հավի և այլ մսերով, որին ավելացվում էր հաց։ Տարիներ անց բաղադրատոմսը հայտնի դարձավ նաև քրիստոնեական աշխարհում։ Քրիստոնյաներն ավելացրեցին նաև խոզի միսը։
Ալեյրան հաճախ տապակում են ձիթապտղի ձեթում և մատուցում եփած բանջարեղենով ու կարտոֆիլով։
Մեր ժամանակներում առավել հայտնի են Միրանդելում պատրաստված ալյերաները, ինչպես նաև Բեյրա-Ալթայի և Տրազ-ուժ-Մոնտիշի ալեյրաները։


== Ծանոթագրություններ ==


== Արտաքին հղումներ ==
Ալեյրա Archived 2005-01-16 at the Portuguese Web Archive
Ինուկսուկ

Ինուկսուկ (անգլ.՝ Inuksuk; հոգնակի՝ Ինուկսուիտ; տարածված է նաև Ինուկշուկ տարբերակը, անգլ.՝ Inukshuk), ինուիտների մշակույթում տարածված քարե ֆիգուր։ Ինուկտիտ լեզվից բառացի թարգմանությամբ նշանակում է «մարդու փոխարինող»։


== Ծանոթագրություններ ==
Օգուլցովսկի գյուղական խորհուրդ (Խարկովի մարզ)

Օգուլցովսկի գյուղական խորհուրդ  (ուկրաիներեն՝ Огульцівська сільська рада), Ուկրաինայի Խարկովի մարզի Վալկովսկի շրջանում։
2001 թվականի տվյալներով Օգուլցովսկի գյուղական խորհրդում բնակվում էր 1299 մարդ։ Բնակավայրը զբաղեցնում է 41.06 կմ² տարածք։ Բնակչության խտությունը կազմում էր 31.64 մարդ/կմ²։ Խորհրդում կա 1 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Ուիլյամ Էյթոն

Ուիլյամ Էյթոն (անգլ.՝ William Aiton, 1731[…], Համիլթոն, Համիլթոն, Լարնակշիր, Շոտլանդիա, Մեծ Բրիտանիայի թագավորություն - փետրվարի 2, 1793(1793-02-02), Ռիչմոնդ, Ռիչմոնդ ափոն Թեմզա, Մեծ Լոնդոն, Անգլիա, Մեծ Բրիտանիայի թագավորություն), շոտլանդացի բուսաբան և այգեպան։


== Կենսագրություն ==
Ծնվել է 1731 թվականին Շոտլանդիայի Համիլթոն քաղաքից ոչ հեռու գտնվող փոքրիկ գյուղում։ 1754 թվականին տեղափոխվել է Լոնդոն, որտեղ դարձել է Չելսիի այգու տնօրեն Ֆիլիպ Միլլերի օգնականը։
1759 թվականին դարձել է Քյուի թագավորական բուսաբանական նորաբաց այգու տնօրենը, որը նրա կառավարման օրոք դարձել է աշխարհի ամենահարուստ այգին։ Տնօրեն է մնացել մինչև իր մահը։ Նա շատ բարեփոխումներ է կատարել այգիներում և 1789 թվականին հրատարակել է Hortus Kewensis-ը՝ այնտեղ աճեցված բույսերի ցանկը։
Նրա որդին բուսաբան Ուիլյամ Թաունսենդ Էյթոնն է, որը ժառանգել է Քյուի բուսաբանական այգիների տնօրենի պաշտոնը։


== Տպագիր աշխատանքներ ==
Hortus Kewensis (3 volumes, London, 1789), Քյուի այգիների բույսերի ցանկը պարունակում է մինչև 5600, առ այսօր դեռ անհայտ որոշ բույսերի՝ այդ թվում՝ 14 նոր ցեղերի և գրեթե 500 նոր տեսակների նկարագրություն։ Hortus Kewensis-ի վերանայված և ընդլայնված տարբերակը լույս է տեսել 1810-1813 թվականներին նրա որդու կողմից։


== Գրականություն ==
Aiton William (1731-1793)(անգլ.) Dictionary of National Biography, 1885—1900, Volume 01
Taylor, George. Aiton, William. // Dictionary of Scientific Biography 1. New York: Charles Scribner's Sons. 1970, 88-89. ISBN 0-684-10114-9.
«Ուիլյամ Էյթոն»։ Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)։ Սանկտ Պետերբուրգ։ 1890–1907 


== Ծանոթագրություններ ==


== Արտաքին հղումներ ==
Ուիլյամ Էյթոն: տեղեկություններ IPNI կայում (անգլ.)
Scan der 1. Auflage des Hortus Kewensis
Os Aiton (pai e filho). (անգլերեն)
Վալանսե (դղյակ)

Վալանսեի դղյակ (ֆր.՝ Château de Valençay), ՅՈՒՆԵՍԿՈ-ի կողմից որպես Համաշխարհային ժառանգություն պահպանվող Լուարայի դղյակներից մեկն է։ Վերածննդի ճարտարապետության և ամպիր ոճի շքեղ անֆիլադաով ինտերիերով ֆրանսիական (մանսարյան) կլասիցիզմի ակնառու հուշարձան է՝ կառուցված շատոյի ամենանշանավոր տիրակալ Թալեյրանի ժամանակներում։ Տեղակայված է Էնդր դեպարտամենտի նույնանուն համայնքում։


== Պատմություն ==
Ներկայումս գոյություն ունեցող դղյակը կառուցվել է 12-րդ դարի ամրոցի քանդած տեղում՝ Շամբորի նմանությամբ։ Շինարարությունն սկսվել է 1540 թվականին և ձգվել է մինչև 18-րդ դարը։ Չնայած շինությունների տարաժամանակությանը, ամբողջության մեջ դրանք կազմում են օրգանական միություն։
1719 թվականին շատոն ձեռք բերեց շոտլանդացի մեծահարուստ ֆինանսիստ Ջոն Լոն, դրանից հետո շատ են փոխվում սեփականատերերը, մինչև կալվածքը 150 տարով դարձավ ազնվական տոհմ Թալեյրանների գլխավոր նստավայրը։ Ֆրանսիական դիվանագիտության գլուխը այն ձեռք բերեց 1803 թվականին Նապոլեոնի հրամանով, ով ցանկանում էր ունենալ իր վեհությամբ պատշաճ տեղ՝ օտարերկրյա դեսպաններին ընդունելու համար։ 6 տարի այստեղ է գտնվել գահընկեց արված իսպանական թագավոր Ֆերդինանդ 7-րդը։ Վալանսեում պատրաստող թալեյրանյան խոհարար Քարեմի փառքը թնդում էր ողջ Եվրոպայով։
Դիվանագետի մահից հետո (այնտեղ էլ թաղված է) կալվածքին տիրեցին նրա եղբոր ժառանգները, որոնցից վերջինը մահացել է 1952 թվականին։ Նրանք աշխատում էին պահպանել նշանավոր նախնու ջանքերով դղյակում ստեղծված պայմանները։ Դղյակի շուրջը կանոնավոր զբոսայգին գցվել է 20-րդ դարի սկզբին։ Երկրորդ համաշխարհային պատերազմի ժամանակ արքայազն Թալեյրանն իր կալվածքում թաքցրել էր այնպիսի Լուվրի գանձեր, ինչպես Միլոսյան Վեներան և Սամոֆրակիյան Նիկան։ Որպես Սագանի անվանական դուքս նա համարվում էր մեդիատիզացված գերմանական հպատակ և այդ պատճառով կարող էր չզգուշանալ գեստապոյի խուզարկումներից։
1979 թվականին դղյակը հանձնվեց Ֆրանսիայի պատմական ամրոցների միության տիրապետությանը։ Զբոսաշրջիկներ գրավելու համար այստեղ բացվեց հնագույն մեքենաների թանգարան, իսկ զբոսայգում բաց թողնվեցին լամաներ, սիրամարգեր և այլ էկզոտիկ կենդանիներ։


== Պատկերասրահ ==

		
		
		
		
		


== Տես նաև ==
Լուարայի դղյակներ
Ֆրանսիայի դղյակներ


== Արտաքին հղումներ ==
(ֆր.) Դղյակի պաշտոնական կայք Archived 2008-11-15 at the Wayback Machine.
(ֆր.) Վալանսե քաղաքի կայք Archived 2013-07-19 at the Wayback Machine.


== Աղբյուրներ ==
Châteaux de la Loire, Guide de tourisme Michelin, ISBN 2-06-031705-3
R.P. Raoul, Guide Historique de Valençay — le château — l'église — le tombeau de Talleyrand (1953).
Livre d’Or (Chateaux de la Loire); responsable de l’edition Giovanna Bonechi.
743

743 թվական, ոչ նահանջ տարի, ըստ Գրիգորյան օրացույցի սկսում է ուրբաթ օրը։ Սա մեր թվարկության 743 թվականն է, 
VIII դարի 43-րդ տարին։


== Դեպքեր ==


== Ծնունդներ ==


== Մահեր ==
Պետք է բարձրանալ

«Պետք է բարձրանալ», հայ բանաստեղծ Հովհաննես Թումանյանի հոդվածներից։


== Պատմություն ==
Հովհաննես Թումանյանի հոդվածներից՝ գրված 1913 թվականին։
Առաջին անգամ տպագրվել է 1913 թվականին Թիֆլիսի «Հորիզոն» օրաթերթի (№ 218) սեպտեմբերի 29-ի համարում։
Այնուհետև՝ մասնակի կրճատումներով՝ 1940-1959 թվականներին Երևանում լույս տեսած Հովհաննես Թումանյանի երկերի ժողովածուի գիտական հրատարակության չորրորդ հատորում (էջ 274-276)։
Հովհաննես Թումանյանի երկերի լիակատար ժողովածուի 7-րդ հատորում արտատպվել է Թիֆլիսի «Հորիզոն» օրաթերթից։


== Ծանոթագրություններ ==
Սուրբ Աստվածածին կաթոլիկ եկեղեցի (Ազատան)

Ազատան գյուղի ՝ Սուրբ Մարիամ Աստվածածին Հայ Կաթողիկե եկեղեցի Սուրբ Աստվածածին կաթոլիկ եկեղեցի, Հայ կաթողիկե եկեղեցի, գտնվում է Հայաստանի Շիրակի մարզի Ազատան գյուղում, կառուցվել է 19-րդ դարում։
Ազատանի հայ Կաթողիկե եկեղեցին իր ժամանակների եզակի կառույցներից է,որը մի քանի դար շարունակ հավատացիալներին պահել և պահպանել է իր շուրջը։Այս վանքը կառուցվել է ժողովրդավարական հավատքի հիման վրա ։Վանքի շառավիղը եղել և մնում  է ժողովրդի մեջ հավատք տոգորելու և փրկելու գործը ։
Ազատան գյուղի արևմտյան մասում գտնվող Սուրբ Աստվածածին կաթոլիկ եկեղեցին ի սկզբանե եղել է փայտաշեն կառույց, որը կառուցվել է 1830-ական թվականներին, քահանա Տեր Գրիգորի նախաձեռնությամբ։ Որից հետո 1845 թվականին սկսվել է քարաշեն եկեղեցու կառուցումը, որը ավարտվել է  1852 թվականին։
Եկեղեցին միանավ բազիլիկ տիպի կառույց է։ Եկեղեցուն կից կա զանգակատուն։ Ազատան գյուղի Սուրբ Ստեփանոս և Սուրբ Աստվածածին կաթոլիկ եկեղեցիները գրեթե նույն ոճի մեջ են կառուցված։ 
1890-ական թվականներին եկեղեցին վերակառուցվում է երկրաշարժի փլուզումից հետո։ 
Խորհրդային անաստվածության տարիներ եկեղեցին փակվել է և վերածվել է պահեստի։
Արդեն իսկ հետհրդային շրջանում եկեղեցին վերանորոգվում է և 1998 թվականին հունուարի 6-ին եկեղեցին իր դռներն է բացում։
Ազատանի այս եկեղեցին իր բազմաընդհա ուր արժեքներով առաջնորդվող քրիստոնեական կերտում է։Կաթողիկե վանքը ունի իր տոները և ավանդույթները։
Խորհրդային աստվածմերժության  տարիներին ,հայ ժողովրդին տոգորված և դաջված էր աստվածային կարգից անցումը անաստվածային կարգի հաստատման ,վերազինում էր ժողովրդին աթեիզմին հակվելու,տալով որ բարոյագիտական և համազգային չարախինդ նպատակներ։Հայ եկեղեցին Խորհրդային տարիներից հետո նորից վերականգնեց իր դիրքերը Հայոց աշխարհում ։


== Ծանոթագրություններ ==
Ակոնկագուա

Ակոնկագուա (իսպ.՝ Aconcagua), լեռնագագաթ Արգենտինայում՝ Մենդոսա պրովինցիայում, Չիլիի հետ սահմանից մոտավորապես 15 կիլոմետր հեռավորության վրա։ Հանդիսանում է Անդերի , Արգենտինայի, Հյուսիսային ու Հարավային Ամերիկաների, արևմտյան և հարավային կիսագնդերի ամենաբարձր լեռնագագաթը։ Բարձրությունը ծովի մակերևույթից հասնում է 6960,8 մետրի (միջին հաշվարկով)։ Տեղ է զբաղեցնում «Յոթ գագաթներ» ցանկում։ Անվանումը բխում է հնդկացիական աղբյուրներից և թարգմանաբար նշանակում է «Քարե ժամապահ», «Ճերմակ ժամապահ»։ Ոչ պաշտոնական անվանումն է «Ամերիկայի սյուն» (իսպ.՝ Coloso de América): Գտնվում է Հարավային Ամերիկայի արևմուտքում՝ Անդերի միջնամասում։ Մոտ է Խաղաղ օվկիանոսին։ Ունի յոթ խոշոր սառցադաշտ, որոնցից ամենամեծը կրում է «Լեհական սառցադաշտ» անվանումը։
Առաջին վերելքը գագաթ տեղի է ունեցել 1897 թվականի հունվարի 14-ին. շվեյցարացի լեռնագնաց Մաթիաս Ցուրբրիգենը գագաթը նվաճել է նախ՝ միայնակ, ապա դրանից մեկ ամիս էլ չանցած՝ երեք հոգուց բաղկացած արշավախմբի կազմում։


== Ծանոթագրություններ ==


== Գրականություն ==
Biggar John (2005)։ The Andes: A Guide for Climbers (3 ed.)։ Scotland: Andes Publishing։ ISBN 978-0-9536087-2-0 
Darack Ed (2001)։ Wild Winds: Adventures in the Highest Andes (անգլերեն)։ Cordee / DPP։ ISBN 978-1884980817 


== Արտաքին հղումներ ==
Centro de Investigación en Medicina de Altura (CIMA) de Aconcagua, a consortium of researchers and mountaineers working to improve the understanding of high altitude illness.
Blog with information from a successful Aconcagua ascent
Live webcam from Aconcagua base camp (December to March)
Կեզ (գյուղ, Կեզսկի շրջան)

Կեզ (ռուս.՝ Кез), գյուղ Ռուսաստանի Ուդմուրթական հանրապետության Կեզսկի շրջանի կազմում։
Բնակչությունը 2008 թվականին գրանցված տվյալներով կազմում էր 10706 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Էմմի (երգչուհի)

Անվան այլ կիրառումների համար տե՛ս՝ Էմմի (այլ կիրառումներ)Էմմի (իսկական անունը՝ Էմմա Բեջանյան, ապրիլի 12, 1984(1984-04-12), Երևան, Հայկական ԽՍՀ, ԽՍՀՄ), հայ փոփ երգչուհի է։ Մասնակցել է Եվրատեսիլ 2011 երգի մրցույթին, որտեղ կիսաեզրափակչում զբաղեցրել է 11-րդ հորիզոնականը, ինչը նրան թույլ չտվեց անցնել եզրափակիչ փուլ։


== Կարիերա ==
Էմմին ծնվել է 1984 թվականի ապրիլի 12-ին Երևանում՝ խորհրդային ջազային երգչուհի Նադեժդա Սարգսյանի և ջազային դաշնակահար Դավիթ Բեջանյանի ընտանիքում։ Էմմիի գործունեությունը սկսվել է այն բանից հետո, երբ նա 1990 թվականին ձայնագրեց իր առաջին «Հայաստան» երգը և թողարկեց դրա վիդեոն։ Շուտով նա ստացավ Հայաստանի, Ռուսաստանի և այլ երկրների երգի մրցույթների պարգևներ։ 1994-2000 թվականներին նա երգել և հյուրախաղերի է մեկնել Հայեր փոփ-խմբի կազմում։ Ներկայումս երգչուհին բացել է իր պրոդյուսերական «Emmy-B» կենտրոնը և զբաղվում է Հայաստանի երիտասարդ տաղանդների գործունեությամբ։ Եղել է նաև «Իքս-Ֆակտոր 3» ժյուրիի անդամ։


== Մասնակցությունը Եվրատեսիլին ==
Էմմի երկու անգամ մասնակցել է հայկական ընտրական փուլին Եվրատեսիլ։
2010 թվականին նա երգիչ Միհրանի հետ կատարել է "Let Me Hear You Say" երգը, նրանք զբաղեցրել են երկրորդ տեղը, իսկ առաջին տեղը զբաղեցրել է Եվա Ռիվասը։ 2011 թվականին Էմմին Եվրատեսիլում  Հայաստանը ներկայացրել է "Boom Boom" երգով, սակայն չի կարողացել եզրափակիչ անցնել։


== Սկավառակագրություն ==
2006 - Էմմի
2007 - Ոչ 1-ին չասես (Սուպեր Սաքոյի հետ)
2011 - Բում Բում


== Ծանոթագրություններ ==


== Արտաքին հղումներ ==
«All’s Forgotten: Emmy says she’s overcome «confusion», ready to wave tricolor at Eurovision»։ Arts and Culture (անգլերեն)։ ArmeniaNow.com։ 2010-12-13։ Արխիվացված է օրիգինալից 2013-06-14-ին։ Վերցված է 2013-06-14
Lane Boy

«Lane Boy», Blurryface չորրորդ ստուդիական ալբոմի համար Twenty One Pilots ամերիկյան դուետի գրած և ձայնագրած երգ։ Lane Boy-ի երաժշտական տեսահոլովակը Յություբում թողարկվել է 2015 թվականի հուլիսի 20-ին։


== Արձագանք ==
«Alternative Press»-ին տված հարցազրույցում Թայլեր Ջոզեֆը ասել է, որ ինքը գրել է երգը՝ ցանկանալով խոսել իր հիասթափությունների մասին և թե ինչ է զգում։ Ջոզեֆը նաև Fuse-ին տված հարցազրույցում ասել է. «Սա այն երգն էր, որտեղ դուք կարծես կոտրում եք այդ չորրորդ պատը, և դուք կարող եք տեսնել, թե ինչ է դա իրոք նորմալ մարդ լինելը»։


== Երաժշտական տեսահոլովակ ==
Lane Boy-ի երաժշտական տեսահոլովակը մի փոքր ավելի կարճ է ալբոմային տարբերակից։ Տեսահոլովակում Թայլերը երկու տղամարդկանց հետ քայլում է անտառով, իսկ Դանը նվագում է համերգում։ Նա (Թայլեր) անտառում գտնում է ծաղիկներով վերնաշապիկ, հագնում այն ու միանում Դանին բեմի վրա։ Այնուհետև նա բեմի վրա ծնկի է իջնում ու ամբոխը նրա հետ միասին ծնկի է իջնում, այնուհետև նա ցատկում է, և ամբոխը ցատկում է նրա հետ։ Տեսահոլովակն ավարտվում է Թայլերի կարճատև պարով և ամբոխին խոնարհմամբ։


== Երգացանկ ==


== Անդամներ ==
Թայլեր Ջոզեֆ՝ վոկալ, դաշնամուր, ստեղնաշարային գործիքներ, ուկուլելե, բաս կիթառ
Ջոշ Դան՝ հարվածային գործիքներ


== Հիթ շքերթեր ==
Տելենոր

Տելենոր (նորվ.՝ Telenor), նորվեգական հեռահաղորդակցային ընկերություն։ Հանդիսանում է Նորվեգիայի ամենախոշոր ընկերությունը, բջջային հեռախոսակապի միջազգային շուկայի առաջատար ներդրողներից։ Գլխավոր շտաբը տեղակայված է Նորվեգիայի Ակերսհուս ֆյուլքեի Բերում կոմունայի Ֆորնեբու շրջանում (մայրաքաղաք Օսլոյի մոտ)։


== Պատմություն ==
Ընկերությունը հիմնադրվել է 1855 թվականին Telegrafverket անունով և մատուցել է հեռագրական ծառայություններ։ 1966 թվականին ընկերությունը թողարկում է ձեռքի կոմպլեկտացիայով բջջային հեռախոսակապի ծառայություններ։ 1981 թվականին այն փոխարինում է ավտոմատ հեռախոսային կապով  (NMT): Այդ քայլով Նորվեգիան դառնում է Եվրոպայում ավտոմատ հեռախոսային կապի անցած առաջին երկիրը։ 1993 թվականից սկսել է զարգացնել GSMկապը։ 2004 թվականին շահագործման է հանձնվել 3G (UMTS) ցանցը։
2000 թվականի հոկտեմբերին ընկերությունը մասամբ սեփականաշնորհվում է և ֆոնդային բորսաներում ստանում է լիստինգ։


== Սեփականատերեր և ղեկավարություն ==
Տելենորը հանրային կազմակերպություն է, որի հիմնական բաժնետերը Նորվեգիայի կառավարությունն է, որը տնօրինում է բաժնետոմսերի 54 %-ը։ Ընկերության բաժնետոմսերը վաճառվում են Օսլոյի և ՆԱՍԴԱՔ ֆոնդային բորսաներում։ 2006 թվականի դեկտեմբերի 6-ին շուկայական կապիտալիզացիան կազմել է $22,8 միլիարդ։
Ընկերության տնօրենների խորհրդի ներկայացուցիչն է Տորլեֆ Էնգերը (Thorleif Enger), իսկ գործադիր տնօրենը՝ Յոն Ֆրեդրիկ Բաքսոսը (Jon Fredrik Baksaas):


== Գործունեություն ==
Ընկերության հիմնական բիզնես գործունեությունը հանդիսանում է բջջային հեռախոսակապի ծառայություններ մատուցելը։ Տելենորը ղեկավարում է բջջային օպերատորներ Նորվեգիայում, Բուլղարիայում, Շվեդիայում, Դանիայում (Telenor Denmark), Հունգարիայում, Սերբիայում, Չերնոգորիայում, Մալազիայում (DiGi.Com), Բանգլադեշում (GrameenPhone), Պակիստանում, Հնդկաստանում, Թալիանդում։ 2004 թվականի տվյալների համաձայն Տելենորի դուստր ընկերությունները ունեցել են 22,1 միլիոն բաժանորդ։
Բջջային կապի ծառայություններ մատուցելուն զուգահեռ Տելենորը զբաղվում է նաև սկանդինավյան երկրներում հեռուստահեռարձակման և համացանցային ծառայություններ մատուցելով։
Ընկերության աշխատակիցների ընդհանուր թվաքականը 21,8 հազար մարդ է։ Ընկերության 2008 թվականի եկամուտը աճել է 5,1 %-ով  և կազմել €11,23 միլիարդ, զուտ շահույթը նվազել է 21,6 %-ով և կազմել €1,73 միլիարդ։


== Միջազգային ակտիվներ ==


== Հետաքրքիր փաստեր ==
1994 թվականին Յոն Սթեֆենսոն ֆոն Թեչները (Jon Stephenson von Tetzchner) և Գեիր Իվարսյոյը (Geir Ivarsøy), հանդիսանալով Տելեվարկետ (ներկայիս Տելենոր) ընկերության աշխատակիցներ, ստեղծել են Օպերա դիտարկիչը։


== Ծանոթագրություններ ==


== Աղբյուրներ ==
Report from the Board of Directors 2014.
Telenor readying mobile money with Yoma in Myanmar.
Triton says sells Sweden's Bravida to Bain Capital.
Pryser, Tore (1999) Norsk Historie 1814-1860, volume four of Norsk historie. Det Norske Samlaget, Oslo ISBN 82-521-5184-1.


== Արտաքին հղումներ ==
Տելենորի պաշտոնական կայք: (բազմալեզու)
Ագուստինա

Ագուստինիա (լատ.՝ Agustinia, բառացիորեն Ագուստինա կենդանի), մողեսատավր դինոզավրեր էին, Somphospondyli ցեղից, որոնք ապրում էին վաղ կավճե ժամանակաշրջանում, ներկայիս Հարավային Ամերիկայի տարածքում։


== Ուսումնասիրության պատմություն ==
Քարացուկները հայտնաբերվել են Արգենտինայի Նեուգեն նահանգում (Lohan Cura)։ Այն առաջին անգամ նկարագրվել է հնէաբան Բոնապարտի կողմից 1999 թվականին։ Միակ տեսակը՝ Agustinia ligabuei, անվանվել է կենդանու հայտնագործող` Ագուստին Մարտինելլիի անունով։ Անունը առաջին անգամ հայտնվեց արգենտինացի հնէաբան Խոսե Բոնապարտեի հոդվածում, 1998 թվականին։ Սկզբում կենդանուն անվանել էին «Augustia», սակայն այն պետք է փոխվեր, քանի որ այսպես արդեն կոչվում  էր բզեզների ընտանիք (նման իրավիճակ տեղի է ունեցել նաև  Megapnosaurus տերոպոդի և Protognathosaurus սուրոպոդի հետ)։ Վերանվանումը և ամբողջական նկարագրությունը հրապարակվել է 1999 թվականին։ Տեսակի անվանումը կոչվել է բարերար Ջանկարկո Լիգաբուի պատվին, որը ֆինանսավորեց արշավախումբը, որի ընթացքում հայտնաբերվել էին մնացորդները։


== Նկարագրություն ==
Հայտաբերվել են միայն կմախքի որոշ մասեր։ Դրանք ներառում են մեջքի մասնակի ողեր և պոչային ողնաշարի, ազդրի, նրբոլոքային և ոտնաթաթի հինգ հատվածներ։ Որոշ հատկանիշներ փաստում են, որ այն պատկանում է դիպլոդոցիդներին, իսկ մյուսները ցույց են տալիս, որ նա պատկանում է տիտանոսուրիդներին։
Ագուստինիան պատկանում է հասարակությանը համեմատաբար ավելի լավ հայտնի փշոտ օստեոդերմիսներին, որոնք գտնվել են կմաղքի մոտ և հիշեցնում են իրենց ոչ հարազատ ստեգոզավրերի փշերը և մորթին։ Սակայն, հետագա ուսումնասիրությունները վիճարկեցին այդ մորթիների բնույթը։ Վատ պահպանված մնացորդների ուսումնասիրությունը ցույց է տվել, որ դրանք հավանաբար, կարող էին լինել ողնաշրի և կոնքի կոտրված ոսկորներ ։ Այս վերագնահատումը հաստատվել է հյուսվածաբանությամբ և ցույց է տալիս, Ագուստինայի և տիտանոզավրերի մորթիների կազմություն անհամապատասխանությունը։ Կոնքոսկրի հայտնաբերված հատվածների մնացորդները նշվել են որպես զստոսկրի մաս։
Բացի հիպոթեզային զրահից, կենդանու մասին շատ քիչ տեղեկություններ են պահպանվել։ Փոքր ոլոքային ոսկորը մոտ 895 մմ է։ Հիմնվելով այլ տիտանոզավրերի հետ համեմատության վրա, որնց ենթադրաբար պատկանում էր դինոզավրը, կենդանու ընդհանուր երկարությունը կարելի է գնահատել մոտ 15 մետր։ Սակայն, ելնելով  շատ վատ պահմանված և փոքրաթիվ մնացորդներից գրեթե անհնար է առանձնացնել որևէ առանձնահատկություններ, որոնք կարող էին օգտագործվել այս տեսակը մյուս դինոզավրերից առանձնացնելու համար։


== Դասակարգում ==
Հիպոթեզային անսովոր զրահի պատճառով տեսակը դասվել է Agustiniidae ընտանիքին, սակայն այս տեսակը լայն տարածում չի գտել գիտական շրջանակներոմ։ Կենդանին ունի մոտ առանձնահատկություննր ինչպես տիտանոզավրերին այնպես էլ դիպլոդոցիներին։ Գալատոպերին բնորոշ որոշ գծեր թույլ են տալիս այս տեսակը դասակարգել Somphospondyli դասին։


== Ծանոթագրություններ ==


== Արտաքին հղումներ ==
Վարվարինո (գյուղ, Յուրև-Պոլսկի շրջան)

Անվան այլ կիրառումների համար տե՛ս՝ ՎարվարինոՎարվարինո (ռուս.՝ Варварино), գյուղ Ռուսաստանի Վլադիմիրի մարզի Յուրև-Պոլսկի շրջանի կազմում։
Բնակչությունը վերջին գրանցված տվյալներով կազմում էր 22 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(5011) Պտահ

(5011) Պտահ (անգլ.՝ Ptah), աստերոիդ ապոլոնի ընտանիքում։ Հայտնաբերվել է 1960 թվականի սեպտեմբերի 24-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում։
Միջին հեռավորությունը Արեգակից կազմում է 1,635594 ա. մ., առավելագույնը մոտենում է 0,8178 ա. մ. հեռավորության վրա և հեռանում 2,4534 ա. մ., իսկ Երկրի ուղեծրին Պտահ աստերոիդը նվազագույնը մոտենում է 0,0256 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 764,03 երկրային օրվա ընթացքում, իր ուղեծրով շարժվելով միջինում 0,471184 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,41° անկյուն։


== Անվանում ==
Աստերոիդն իր անվանումն ստացել է ի պատիվ եգիպտական դիցաբանության մեջ տիեզերքի արարիչ աստվածության անուններից մեկի՝ «Պտահ» կամ «Պտա» (pəˈtɑː)։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5011) Պտահ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ֆարիդ Մամեդով

Ֆարիդ Մամեդով (ադրբեջաներեն` Fərid Məmmədov, ծնվ. 1991 թ. օգոստոսի 30, Բաքու, Ադրբեջան), ադրբեջանցի երգիչ, ով 2013 թվականի մայիսին Hold Me երգով ներկայացրել է Ադրբեջանը Եվրատեսիլ 2013 երգի մրցույթում։


== Կենսագրություն ==


=== Վաղ կյանք ===
Ֆարիդ Մամեդովը ծնվել է 1991 թվականի օգոստոսի 30-ին Բաքվում, Ադրբեջան։ Սկսած մանկությունից նա երգել է "Bulbul" անսամբլում և արդեն 8 տարեկանում նա սկսել է հետաքրքրվել ջազ և սոուլ երաժշտական ոճերով։
Ֆարիդը բացի երգիչ լինելուց զբաղվում է նաև հունահռոմեական ոճի ըմբշամարտով։


=== Եվրատեսիլ 2013 ===
2013 թվականի մարտին Ֆարիդը իր Hold Me երգով հաղթում է Ադրբեջանի Եվրատեսիլի ազգային ընտությանը և հնարավորություն ստանում ներկայացնելու Ադրբեջանը Եվրատեսիլ 2013 երգի մրցույթում։ Նա մրցույթի եզրափակիչ փուլում զբաղեցրել է 2-րդ հորիզոնականը։


== Ծանոթագրություններ ==
Հարություն Չերքեզյան

Հարություն Մուկուչի Չերքեզյան (1912, Օձուն, Բորչալուի գավառ, Ռուսական կայսրություն - անհայտ), հայ մանկավարժ։ ՀԽՍՀ վաստակավոր ուսուցիչ (1965): Հայրենական մեծ պատերազմի մասնակից։


== Կենսագրություն ==
Հարություն Չերքեզյանը ծնվել է 1912 թվականին, Թումանյանի շրջանի Օձուն գյուղում։ 1933 թվականին ավարտել է Լենինականի Ասքանազ Մռավյանի անվան մանկավարժական տեխնիկումը, իսկ 1941 թվականին՝ Թբիլիսիի պետական համալսարանի պատմության ֆակուլտետը և ստացել պատմության ուսուցչի որակավորում։ 1933-1942 թվականներին մանկավարժական աշխատանք է կատարել Թումանյանի շրջանի Լորուտի, Օձունի, Շնողի, Սանահինի դպրոցներում։
1942 թվականի մարտին զորակոչվել է կարմիր բանակ։ 1942 թվականի մարտից մինչև հուլիս ամիսը սովորել է Ստալինգրադի ռազմաքաղաքական ուսումնարանում և ստացել լեյտենանտի կոչում։ Ծառայել է Վորոնեժի ռազմաճակատի 173-րդ հրաձգային գնդի վաշտերից մեկում, եղել է վաշտի հրամանատարի քաղգծով տեղակալը։ 1943 թվականի սկզբից եղել է Վոլխովի ռազմաճակատի 65-րդ դիվիզիայի 311-րդ գնդում՝ վաշտի հրամանատարի քաղգծով տեղակալ։ 1944 թվականի հունիսին ավարտել է Ռիբինսկի Պուշկինյան տանկային ուսումնարանը։ 338-րդ ինքնագնաց հրանոթային գնդի կազմում Մանջուրիայում մասնակցել է ճապոնական Կվանտունյան բանակի դեմ մղված մարտերին։ 
1946 թվականին զորացրվել է խորհրդային բանակից։ Այդ թվականին էլ նշանակվել է Օձունի միջնակարգ դպրոցի տնօրեն։ 1948 թվականի օգոստոսին տեղափոխվել է Ալավերդի քաղաք և աշխատել Ս. Սպանդարյանի անվան միջնակարգ դպրոցում որպես ուսուցիչ, ապա՝ ուսմասվար։ 1952 թվականին աշխատել է ՀԿԿ Ալավերդու շրջանային կոմիտեում որպես պրոպագանդայի և ագիտացիայի բաժնի վարիչ, միաժամանակ համատեղելով մանկավարժական աշխատանքը քաղաքի Միքայել Նալբանդյանի անվան միջնակարգ դպրոցում։ 1955 թվականին նշանակվել է Ալավերդու շրջանի ժողովրդական կրթության բաժնի վարիչ։ 1959 թվականից մինչև 1975 թվականը աշխատել է Մ. Նալբանդյանի անվան միջնակարգ դպրոցի տնօրեն։ Ս. Սպանդարյանի դպրոցում եղել է պատմության և հասարակագիտության ուսուցիչ։ Չերքեզյանը պարգևատրվել է Գերմանիայի և Ճապոնիայի դեմ տարած հաղթանակի մեդալներով։ Հետպատերազմյան տարիներին պարգևատրվել է Աշխատանքային կարմիր դրոշի շքանշանով, «Աշխատանքային արիության համար» և «Աշխատանքի վետերան» մեդալներով։ 1965 թվականին նրան շնորհվել է հանրապետության վաստակավոր ուսուցչի կոչում։ 1967 թվականին պարգևատրվել է ՀԽՍՀ Գերագույն խորհրդի նախագահության պատվոգրով։


== Պարգևներ ==
ՀԽՍՀ վաստակավոր ուսուցիչ 1965)
«1941-1945 թթ. Հայրենական մեծ պատերազմում Գերմանիայի դեմ տարած հաղթանակի համար» մեդալ
Ճապոնիայի դեմ տարած հաղթանակի մեդալ
Աշխատանքային կարմիր դրոշի շքանշան
«Աշխատանքային արիության համար» մեդալ
«Աշխատանքի վետերան» մեդալ


== Ծանոթագրություններ ==
Genocidal Humanoidz

Genocidal Humanoidz (անգլ. թարգմանաբար՝ «Ցեղասպան մարդակերպներ»), հայ-ամերիկյան System of a Down ռոք խմբի 2020 թվականի նոյեմբերի 6-ին թողարկված երգ։ Թողարկվել է Columbia Records լեյբլի միջոցով «Protect the Land» երգի հետ համատեղ։ Երկու երգերն էլ նվիրված են Արցախում և Հայաստանում 2020 թվականի սեպտեմբերի 27-ից ընթացող պատերազմին։ Սա խմբի վերջին 15 տարիների ընթացքում առաջին թողարկումն է։
Երգերի վաճառքից ստացված ողջ հասույթը ուղղղվելու է Հայաստան համահայկական հիմնադրամին և ամերիկյան բարեգործական կազմակերպությանը, որոնք մասնակցում են Արցախում և և Հայաստանում այս պատերազմի ընթացքում տուժածներին օգնելու գործում։
Երաժիշտները մեղադրել են Ադրբեջանին և Թուրքիային Սիրիայից զինյալների աջակցությամբ Արցախի վրա հարձակման մեջ։ 


== Տեքստ (կրճատումով) ==


== Ծանոթագրություններ ==
Անալիոնդաս

Անալիոնդաս (հուն․՝ Αναλιόντας), գյուղ Կիպրոսի Հանրապետության Նիկոսիայի շրջանում։ Տեղակայված է Պերա Օրինիս գյուղակից 6-7 կմ դեպի հարա իսկ մայրաքաղաք Նիկոսիայից 20 կմ հարավ։ Գյուղի մոտակայքում կան 5 եկեղեցիներ։


== Բնակչություն ==
Ըստ 2001 թվականի տվյալների գյուղի բնակչությունը կազմել է 300-350 մարդ, մեծամասնությունը հույն կիպրացիներ են։


== Ծանոթագրություններ ==
(7958) Լիկեյ

(7958) Լիկեյ (անգլ.՝ Leakey), աստերոիդ աստերոիդների գոտի ներքին մասում։ Հայտնաբերվել է 1994 թվականի հունիսի 5-ին Կարոլին Շումեյկերի և Յուջին Շումեյկերի կողմից Պալոմարում։
Միջին հեռավորությունը Արեգակից կազմում է 1,877093 ա. մ., առավելագույնը մոտենում է 1,7331 ա. մ. հեռավորության վրա և հեռանում 2,0211 ա. մ.։ Արեգակի շուրջ մեկ ամբողջական պտույտ է կատարում 939,35 երկրային օրվա ընթացքում, իր ուղեծրով շարժվելով միջինում 0,383244 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 21,97° անկյուն։
Լիկեյ աստերոիդը պատկանում է Հունգարիայի աստերոիդների ընտանիքին։ Այս ընտանիքի աստերոիդները շարժվում են Արեգակի շուրջ 1,78 - 2,00 ա. մ. միջակայքում ընկած մեծ կիսաառանցքներով, ունեն 16-34° ուղեծրի թեքում և ոչ ավելին քան 0,18 էքսցենտրիսիտետ։ Հունգարիայի աստերոիդների ընտանիքը ունի միանգամից երկու մոլորակների հետ ուղեծրային ռեզոնանս՝ Մարսի հետ 3:2 և Յուպիտերի հետ 9:2։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7958) Լիկեյ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Աշնակ (գետ)

Անվան այլ կիրառումների համար տե՛ս՝ Աշնակ (այլ կիրառումներ)Աշնակ, գետ (ըստ Հայաստանի և հարակից շրջանների տեղանունների բառարանի՝ ժամանակավոր գետակ) Արագածոտնի մարզում։ Սկիզբ է առնում Արագած լեռան հարավարևմտյան լանջերից և ձախից միախառնվում Մաստարայի սելավի հունին, հոսում է միայն գարնանը։ Երկարությունը 38 կմ է (ըստ Հայաստանի և հարակից շրջանների տեղանունների բառարանի՝ 33 կմ))։


== Ծանոթագրություններ ==
Բոգդանովո (գյուղ, Բալտաչևսկի շրջան)

Անվան այլ կիրառումների համար տե՛ս՝ ԲոգդանովոԲոգդանովո (ռուս.՝ Богданово, բաշկիրերեն՝ Боғҙан), գյուղ Ռուսաստանի Բաշկորտոստան հանրապետության Բալտաչևսկի շրջանի կազմում։
Բնակչությունը 2009 թվականին գրանցված տվյալներով կազմում էր 469 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Տոլաթսոփելի

Տոլաթսոփելի (վրաց.՝ ტოლათსოფელი), գյուղ Վրաստանում։ Գտնվում է Մցխեթ-Մթիանեթ մարզի Թիանեթի շրջանում։


== Դիրք ==
Գտնվում է ծովի մակարդակից 1050 մետր բարձրության վրա։ Շրջկենտրոն Թիանեթից հեռու է 29 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 42 մարդ։


== Ծանոթագրություններ ==
Զաբրոդե (գյուղ, Օկուլովսկի շրջան)

Անվան այլ կիրառումների համար տե՛ս՝ ԶաբրոդեԶաբրոդե (ռուս.՝ Забродье), գյուղ Ռուսաստանի Նովգորոդի մարզի Օկուլովսկի շրջանի կազմում։
Բնակչությունը ըստ վերջին գրանցված տվյալների կազմում էր 17 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բեռլինի տեխնիկական համալսարան

Բեռլինի տեխնիկական համալսարան (գերմ.՝ Technische Universität Berlin), հետազոտական համալսարան Բեռլինում։ Հիմնադրվել է 1879 թվականին և դարձել Եվրոպայի ամենահեղինակավոր կրթական հաստատություններից մեկը։ Այն ունի Գերմանիայի միջազգային ուսանողների ամենաբարձր մասնաբաժիններից մեկը, 2016 թվականին՝ գրեթե 20 տոկոս։
Բեռլինի տեխնիկական համալսարանը հանդիսանում է TU9-ի անդամ, որը հանդիսանում է խոշորագույն գերմանական տեխնոլոգիական համալսարանների և Եվրոպայի լավագույն Արդյունաբերական մենեջերների ցանց։ Այդ ցանցը թույլ է տալիս ուսանողների փոխանակումը առաջատար ինժեներական դպրոցների միջև։ Այն պատկանում է Եվրոպական դպրոցների առաջավոր ճարտարագիտական Կրթության և հետազոտությունների կոնֆերանսին։ Բեռլինի տեխնիկական համալսարանը երկու ինովացիոն կենտրոնների տունն է, որը սահմանում է նորարարության և Տեխնոլոգիայի եվրոպական ինստիտուտը։
Համալսարանը հայտնի է իր բարձրաստիճան ինժեներական ծրագրերի, հատկապես մեխանիկայի և ինժեներական կառավարման ոլորտում։ Համալսարանի շրջանավարտների և պրոֆեսորների ցանկում ընդգրկված են ԱՄՆ Ազգային Ակադեմիայի անդամները, երկու Ազգային գիտական մեդալի դափնեկիրներ և տասը Նոբելյան մրցանակակիր։


== Ծանոթագրություններ ==
Ավտոլիկոս (այլ կիրառումներ)

Ավտոլիկոս, կարող է վերաբերել՝

Ավտոլիկոս - հունական դիցաբանությունում ճարպիկ ավազակ, որը բնակվում էր Պառնասում, «մարդկանցից ամենագողը», Հերմեսի և Հիոնի որդին (նույն ինքը Ֆիլոնիդա), կամ Դեդալիոնի իրական որդին, կամ, ըստ այլ մեկ վարկածի, Էրիխթոնիուսի որդին, կամ Հերմեսի և Ստիլբայի որդին
Ավտոլիկոս - հին հունական դիցաբանության կերպար։ Դեիմաքոսի որդին։ Հերակլեսի ուղեկիցը, որը իր երեք եղբայրների հետ ուղևորվել է ամազոնուհիների գոտու հետևից
Աբրահամ Երևանցի

Աբրահամ Երևանցի (1680 - 1740), XVIII դարի հայ պատմագիր։
Աբրահամի կյանքի մասին քիչ բան է հայտնի։ Եղել է Հովհաննեսի որդին, ապրել Երևանում՝ Արևելյան Հայաստանի պարսկական ռազմական պաշտպանության կենտրոնում։ Ձեռագրի ոճը և պարզ լեզուն ցույց է տալիս, որ նա հոգևորական կամ իշխան չէր։ Եվրոպական ռազմական եզրաբանության իմացությունը, ռազմական գործողությունների մանրամասն նկարագրությունը որոշ հիմք են տալիս ենթադրելու, որ Աբրահամ Երևանցին եղել է կա՛մ զինվոր, կա՛մ փորձառու առևտրական, որն աջակցել է բանակին։
Գրել է «Պատմութիւն պատերազմացն 1721-1736 թուի» երկը (հրատարակված՝ 1938, Երևան, 1977, Վենետիկ, Սբ Ղազարի տպարան, ռուսերեն՝ 1939), որն արժեքավոր աղբյուր է Հարավային Կովկասի և թուրք-պարսկական հարաբերությունների պատմության համար։ Ընդգրկում է աֆղանների ապստամբությունից մինչև Նադիր Շահի գահակալությունը կատարված դեպքերը (1721-1736)։ Առանձնապես կարևոր է գրքի 2-րդ գլուխը, որտեղ մանրամասն նկարագրված է Երևանի պաշտպանությունը 1724 թվականին։ Պարունակում է նաև հետաքրքիր տեղագրական տվյալներ Հին Երևանի մասին։
«Պատմության» բնագիրը, որից ընդօրինակված է Երևանի Մեսրոպ Մաշտոցի անվան Մատենադարանի № 8069 ձեռագիրը, գտնվում է Վենետիկի Մխիթարյան մատենադարանում։ Աբրահամ Երևանցու «Պատմությունը» տպագրվել է 1938 թվականին։ Հրատարակվել է նաև ռուսերեն (1939)։


== Ծանոթագրություններ ==


== Արտաքին հղումներ ==
Աբրահամ Երևանցի
Պատմութիւն թագայորի Պարսից
Իպաբա

Իպաբա (պորտ.՝  Ipaba),համայնք Բրազիլիայում՝ Մինաս Ժերայս նահանգի կազմում։ Գտնվում է Վալի դու Ռիու Դոսի նահանգի հարավարևմտյան մասում։ Բնակչությունը կազմում է 16 544 մարդ՝ 2006 թվականի տվյալներով։ Գրավում է 114,349 կմ2 տարածք։ Բնակչության խտությունը կազմում է՝ 144,7 մարդ/կմ2։


== Պատմություն ==
Քաղաքը հիմնադրվել է 1992 թվականի ապրիլի 27-ին։


== Վիճակագրություն ==
Համախառն ներքին արդյունքը, 2005 թվականի դրությամբ, կազմում է՝ 33.090.946,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2005 թվականի դրությամբ, կազմում է՝2.118,36 ռեալ (տվյալները Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2006 թվականի դրությամբ, կազմում է՝ 0,702 (տվյալները ՄԱԿ-ի զարգացման ծրագրի)։
(9178) Մոմոյո

(9178) Մոմոյո (անգլ.՝ Momoyo), աստերոիդ աստերոիդների հիմնական գոտում։ Հայտնաբերվել է 1991 թվականի փետրվարի 23-ին Սիգերու Ինոդայի և Տակեշի Ուրատայի կողմից Կարասույամայում։
Միջին հեռավորությունը Արեգակից կազմում է 2,879707 ա. մ., առավելագույնը մոտենում է 2,6551 ա. մ. հեռավորության վրա և հեռանում 3,1043 ա. մ.։ Արեգակի շուրջ մեկ ամբողջական պտույտ է կատարում 1784,93 երկրային օրվա ընթացքում, իր ուղեծրով շարժվելով միջինում 0,201689 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,26° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9178) Մոմոյո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Լճեսի

Լճեսի, գյուղ Արևմտյան Հայաստանում, Սեբաստիայի վիլայեթի Շապին Գարահիսարի գավառում։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Իվար Անոսկր

Իվար Անոսկր  (հին սկանդինավերեն՝ Ívarr hinn Beinlausi, անգլո-սաքսոներեն՝ Hyngwar, 9-րդ դար, Դանիա - ոչ վաղ քան 787 և ոչ ուշ քան 878, Անգլիա), Դանիայի վիկինգների առաջնորդ, Ռագնար Լոդբրոկի որդին, ով մարտի դաշտում աչքի է ընկել առանձնակի դաժանությամբ ։


== Կենսագրություն ==
Իր եղբարների հետ Իվար Անոսկրը գլխավորել է «հեթանոսների մեծ բանակը», որը  865 թվականին ներխուժում է Արևելյան Անգլիա։ 867 թվականին նա ջախջախում է Նորտումբրիայի թագավոր Էյլե II-ի բանակը, իսկ վերջինիս դատապարտում տանջամահության։ Նույն թվականին իրեն է ենթարկում Նորտումբրիան՝ նորմանների թագավորությունը։ 870 թվականին Իվար Անոսկրը հրամայում է սպանել Արևելյան Անգլիայի թագավոր Էդմունդին։
«Անոսկր» մականվան պատճառն այնքան էլ պարզ չէ։ Կա վարկած որ նրան այդպես են անվանել նրա գերճարպիկ լինելու պատճառով, իսկ այլ վարկածի համաձայն նա տառապել է պաթոլոգիական հիվանդությամբ։


== Ժառանգություն ==
«Ռագնարի որդիների մասին ասքը» հաղորդում է․ «Նա չուներ որդիներ, որովհետև շատ թեթևամիտ էր, և կյանքում չտեսավ ո՛չ սեր ո՛չ կիրք․  նա չուներ իմաստության և դաժանության պակաս․ մահացավ նա ծերության մեջ Էնգլանդում, և թաղվեց ժայռաբլուրում։


== Իվարի դիակի ճակատագիրը ==
Ըստ «Ասք Ռագնարի և նրա որդիների մասին» (գրված XVIII դարում) աշխատության, նախքան մահանալը, Իվարն ասել էր, որ իր ոսկոորները կպաշտպանեն երկիրը դրսից եկող բոլոր ոտնձգություններից։ Այդ պատճառով, երբ Վիլհելմ I Նվաճողը ներխուժեց Բրիտանիա, նրա առաջին գործն եղավ քանդել ժայռաբլուրը, որտեղ ըստ ավանդության թաղված էր Անոսկրը, և կրակի մատնել այն։
«Իվարը կառավարեց Անգլիան մինչ խոր ծերություն և մահացավ հիվադությունից։ Եվ երբ մահամերձ էր, հրամայեց որ նրան տանեն երկրի ամենախոցելի վայրը, որպեսզի թշնամիները գալով այդտեղ չկարողանան հաղթանակ տանել։»։


== Ծանոթագրություններ ==


== Արտաքին հղումներ ==
The History Files: In the Footsteps of Ivarr the Boneless
Nabil Shaban’s page about Ivar the Boneless
Ստուկալովկա (գյուղ, Բելոպոլիեի շրջան)

Անվան այլ կիրառումների համար տե՛ս՝ ՍտուկալովկաՍտուկալովկա (ուկրաիներեն՝ Стукалівка), գյուղ Ուկրաինայի Սումիի մարզի Բելոպոլիեի շրջանում։
2001 թվականի տվյալներով Ստուկալովկա գյուղում բնակվում էր 5 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ֆրենսիս Արսենտև

Ֆրենսիս Արսենտև (հունվարի 18, 1958(1958-01-18), Հոնոլուլու, ԱՄՆ - մայիսի 24, 1998(1998-05-24), Էվերեստ), ամերիկուհի լեռնագնաց, ռուս լեռնագնաց Սերգեյ Արսենտևի կինը։ Առաջին կինը ԱՄՆ-ի պատմության մեջ, որը բարձրացել է Ջոմոլունգման (Էվերեստ) գագաթը՝ առանց լրացուցիչ թթվածնի աղբյուրների։ Մահացել է լեռան գագաթից իջնելու ժամանակ՝ հայտնվելով  անելանելի  իրավիճակում։


== Ծանոթություն Սերգեյ Արսենտևի հետ ==
Ֆրենսիս Դիստեֆանոն  և Սերգեյ Արսենտևը ծանոթացել են 1991 թվականին, երբ Ֆրենսիսը հանդիպեց «Վիսոտնիկ»  ալպինիզմի ակումբի արշավախմբի անդամներն՝ Չո֊Օյուի բազային ճամբար իջնելու ժամանակ։ Այդ ժամանակ Դիստեֆանոն  լեռնագնացությունից  բացի  Կոլորադոյում աշխատում էր նաև անշարժ գույքի գործակալ։ Այդ ժամանակ էլ նրան առաջարկեցին մասնակցել Անապուրնա լեռնագագաթը բարձրացող ակումբի  արշավախմբին և նա համաձայնվեց։ Նախկինում  նա ամուսնացած է եղել  Ջո Դիստաֆոնոյի հետ և նարնից ունեցել է  մեկ որդի՝ Փոլը։


== Մահվան հանգամանքներ ==
Ռուսական արշավախմբի անդամներ Արսենտևները երեք օր մնացին 8200 մետր բարձրության վրա, իսկ հետո 1998 թվականի մայիսի 22-ին 18։15 նրանք բարձրացան և հաղթահարեցին Էվերեստի գագաթը։ Իջնելու ժամանակ Ֆրենսիսը կորչում է և Արսենտևը առանց նրա վերադառնում է ճամբար։ Հետագայում, նրանք հանդիպում են Սերգեյին և ասում, որ տեսել են նրա կնոջը։Սերգեյը իր կնոջը որոնելիս կորչում է և նրա մարմինը գտնում են ավելի ուշ։ Լեռնագնացներ Իենն Վոդուլլը և Քեթի Օդուարդը Սկսում են օգնել Ֆրենսիսին։ Նրանք մի քանի ժամ անցկացնում են նրա հետ։ Ըստ լեռնագնացների, Ֆրենսիս կրկնում էր «Մի թողեք ինձ»։ Սակայն, անհնար էր փրկել նրան-Ֆրենսիսը գտնվում էր ծանր վիճակում հիպոթերմիայից և ցրտահարությունից։ Ֆրենսիսի մահվան մասին փաստացի վկաներ չեն հաստատվել։ 
Արսենտև ամուսինները փորձում էին առանց լրացուցիչ թթվածնի նվաճել Էվերեստի գագաթը։ Այն ի սկզբանե տպավորիչ, բայց վտանգավոր ծրագիր էր.


== Մեջբերում ==
Այստեղ մենք վերլուծում ենք Արսենտևի և Ֆրենսիսի գործերը։ Նրանք երկու անգամ փորձեցին դուրս գալ ճամբարից։ Մեկ անգամ լույսերն են սառու, իսկ մեկ ուրիշ անգամ այլ բան է տեղի ունենում։ Մենք ստիպված էինք իջնել հանգստանալու համար, սակայն նրանք այնտեղ մնացին հինգ օր։ Փորջում էին փրկել իրենց ուժը։ Բայց այդպիդի բարձրության վրա անհնարին էր-ուժեր հալվում են, օդընտելացում չէր լինի։ Առավել եւս, որ նրանք նստած էին այնտեղ, առանց թթվածնի։


== Ծանոթագրություններ ==
680

680 թվական,  նահանջ տարի, ըստ Գրիգորյան օրացույցի սկսում է հինգշաբթի օրը։ Սա մեր թվարկության 680 թվականն է, 
VII դարի 80-րդ տարին։


== Դեպքեր ==


== Ծնունդներ ==


== Մահեր ==
Except A Few

Except A Few, հայկական ռոք-խումբ, կազմավորվել է 2001 թվականին Երևանի Սլավոնական համալսարանի ուսանողների կողմից։ Խումբը թողարկել է երեք ալոմ՝ «Except a Few» (2004 թ. մարտի 5), «Above» (2004 թ. հոկտեմբերի 10), «The World Goes Insane» (2004 թ. դեկտեմբերի 10)։ Խմբի չորրորդ, և առաջին հայալեզու ալբոմը՝ «Հայրենիք», թողարկվելու է 2013 թվականի ամռանը։ Իր գործունեության շուրջ 12 տարվա ընթացքում խումբը ունեցել է շատ մասնակիցներ։ Խմբի հիմնումից մինչ այսօր անփոփոխ մասնակիցներն են կիթառահար Արտյոմ Հարոտենյանը և թմբկահար Դավիթ Օլիզարենկոն։


== Կազմ ==


=== Ներկայիս կազմը ===
Արտյոմ Հարությունյան, կիթառ
Դավիթ Օլիզարենկո, հարվածային
Ռուբեն Առաքելյան, կիթառ, վոկալ
Վահե Սիմոնյան, բաս


=== Նախկին մասնակիցներ ===
Գրիգոր Ավագյան, կիթառ, ստեղնաշար
Դավիթ Մինասյան, բաս
Դավիթ Սահակյան, կիթառ
Արման Ավետիսյան, կիթառ, բաս
Լուսինե Երիցյան, վոկալ
Էդգար Դանիելյան, բաս
Կսենիյա Տարասովա, ջութակ
Կարինե Խալանթարյան, ջութակ
Իրինա Զվանցևա, ջութակ
Կսենիյա Ռումյանովա, ջութակ
Արմինե Խոջոյան, ջութակ
Սարգիս Միքայելյան, հարվածային
Ալեքսանդր Բալյան, ֆլեյտա
Նադեժդա Իվանովա, թավջութակ


== Սկավառակագրություն ==
2004 «Except a Few» (դեմո)... the University Stuff
Freedom2004 «Above» 10 October 2004The Time
Blindman's Song
Be the Emperor
To My Friends
An Old Thought of Your Own
The Unnamed2004 «The World Goes Insane»10 December 2004The World Goes Insane
I Was Born
Except a Few
Don't Leave Me Now
Rising Hate
Looking at Life
For Sale
Now
The World Goes Insane (Acoustic)2013 «Հայրենիք»Intro
Առավոտ
Պատուհան
Անձնագիր
Բլբուլ
Քայլեր
Անձրև
Հայրենիք
Ճրագ
Ճամփեն
Երևան


== Ծանոթագրություններ ==
Պարտիզանսկի շրջան (Պրիմորիեի երկրամաս)

Անվան այլ կիրառումների համար տե՛ս՝ Պարտիզանսկի շրջան (այլ կիրառումներ)Պարտիզանսկի շրջան (ռուս.՝ Партизанский район), մունիցիպալ շրջան Ռուսաստանի Դաշնության Պրիմորիեի երկրամասում։
Ստեղծվել է 1932 թվականին։ Վարչական կենտրոնը՝ Վլադիմիրո-Ալեկսանդրովսկոե։


== Աշխարհագրություն ==
Շրջանի տարածքի մակերեսը կազմում է 4340 կմ²։


== Բնակչություն ==
2013 թվականի մարդահամարի արդյունքներով շրջանում բնակվում էր 29887 մարդ։ Բնակչության խտությունը կազմում էր 6,89 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Դպիր (այլ կիրառումներ)

Դպիր, կարող է վերաբերել՝

Դպիր - եկեղեցական փոքր աստիճանավոր
Դպիր - հայկական արական անուն
Իռլանդական ապստամբություն (1916)

1916 թվականի իռլանդական ապստամբություն կամ Զատկի ապստամբություն (անգլ.՝ Easter Rising, իռլանդերեն՝ Éirí Amach na Cásca), բրիտանական տիրապետության դեմ ուղղված զինված ապստամբություն Իռլանդիայում՝ Զատկի շաբաթվա ընթացքում (1916 թվականի ապրիլի 24-30)։ Ապստամբության մեջ առավել ակտիվ դեր էին խաղում իռլանդական հանրապետականները` Պատրիկ Փիրսի գլխավորությամբ, իռլանդական քաղաքացիական բանակը՝ Ջեյմս Քոնոլիի գլխավորությամբ, ինչպես նաև Իռլանդացի կանանց խորհուրդն իր 200 կին կամավորականներով։ 
Ապստամբության հիմնական թատերաբեմը Դուբլինն էր, որտեղ ապրիլի 24-ին ապստամբները հռչակեցին Իռլանդական Հանրապետություն և կազմեցին ժամանակավոր կառավարություն։ Տեղական բռնկումներ եղան նաև հարևան կոմսություններում։ Վեցօրյա մարտերից հետո ապստամբությունը ճնշվեց։ Ապստամբության գրեթե բոլոր ղեկավարները, այդ թվում ծանր վիրավոր Քոննոլին, գնդակահարվեցին, շարքային մասնակիցներն աքսորվեցին։
Կալլի (գյուղ, Վալյալա շրջան)

Անվան այլ կիրառումների համար տե՛ս՝ ԿալլիԿալլի (էստ․՝ Kalli), գյուղ Էստոնիայի Սաարեմաա նահանգի Վալյալա շրջանում։
2011 թվականի տվյալներով գյուղում բնակվում էր 24 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ճանիկ Գալբագյան

Ճանիկ Հակոբջանի Գալբագյան  (փետրվարի 2, 1881(1881-02-02), Մարաշ, Ադանայի վիլայեթ, Օսմանյան կայսրություն - փետրվարի 22, 1933(1933-02-22), ԱՄՆ), հայ ատամնաբույժ։


== Կենսագրություն ==
Ծնվել է 1881 թվականի փետրվարի 2-ին Հալեպի նահանգի Մարաշի գավառի կենտրոն Մարաշ քաղաքում՝ բժիշկ Հակոբջան Ավետիսի Գալբագյանի ընտանիքում։ Այս տոհմում ներկայացուցիչները 300 տարի շարունակ Այնթապում եղել են բժիշկներ։ Մի անգամ Հակոբջանի պապին՝ որպես Այնթապի նշանավոր բժշկի, ներկայացրել են սուլթան Մահմուդ II-ին, երբ նա ճանապարհորդում էր դեպի Բաղդադ։ Սուլթանը նրան պատվագդակ (գալբագ) է նվիրել՝ գրավոր հրամանով (ֆերմանով), որտեղից էլ առաջացել է Գալբագլը օղլու կամ Գալբագյան ազգանունը։ Հակոբջանի հայրը՝ բժիշկ Ավետիսը, նշանակվել է Մարաշի թաղապետական բժիշկ և ընտանիքով տեղափոխվել Մարաշ։
Ճանիկ Գալբագյանը նախնական ու երկրորդական կրթությունն ստացել է Մարաշում։ Ուսանել է ատամնաբուժություն։ Երկար տարիներ ատամնաբույժ է աշխատել Մարաշում։ Ամուսնացել է Մարաշի Տեր-Մեսրոպյան ընտանիքի դստեր հետ և ունեցել երկու դուստր։
1920 թվականի հունվարին՝ Մարաշի կոտորածի ժամանակ, կինն ու դուստրերը սպանվել են, իսկ ինքը բանտարկվել է ու անլուր տառապանքների ենթարկվել։ Բանտից ազատվելուց հետո շարունակել է զբաղվել ատամնաբուժությամբ։ Որոշ ժամանակ անց ամուսնացել է Մարաշի Աղջկանց քոլեջի շրջանավարտ Էլիզա Թոփալյանի հետ և երկու զավակ ունեցել։ Այնուհետև ընտանիքով տեղափոխվել է ԱՄՆ։ Այնտեղ կինը մահացել է, իսկ ինքը նվիրվել է զավակների կրթության գործին։
1933 թվականի փետրվարի 22-ին հանկարծամահ է եղել 52 տարեկանում։


== Գրականություն ==
Գալուստեան Գրիգոր Հ., Մարաշ, Նիւ Եորք, 1934։
Գալուստեան Գրիգոր Հ., Մարաշ կամ Գերմանիկ եւ հերոս Զէյթուն, Նիւ Եորք, 1988։


== Աղբյուրներ ==
Հարություն Մինասյան,  Օսմանյան կայսրությունում և Թուրքիայի Հանրապետությունում բռնաճնշումների և ցեղասպանության ենթարկված հայ բժիշկներ, Երևան, «Լուսաբաց», 2014 — 520 էջ։
Բարբիանո

Բարբիանո (գերմ.՝ Barbian), կոմունա Իտալիայում։ Գտնվում է Տրենտինո Ալտո Ադիջե մարզում՝ Բոլցանո գավառում։
Բնակչությունը կազմում է 1557 մարդ, բնակաչության խտությունը՝ 65 մարդ/կմ²։ Զբաղեցնում է 24 կմ²։ Փոստային ինդեքս՝ 39040, հեռախոսային կոդ՝ 0471:


== Ժողովրդագրություն ==
Բնակչություն


== Կապի տվյալներ ==
Հեռախոս։ 0471 654164
Էլեկտրոնային փոստ։ barbiano@gvcc.net
Պաշտոնական կայք։ http://www.gvcc.net/soci/barbiano.htm Archived 2011-06-09 at the Wayback Machine.


== Արտաքին հղումներ ==
http://www.gvcc.net/soci/barbiano.htm Archived 2011-06-09 at the Wayback Machine.
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Գորի (գյուղ, Կիրովսկի շրջան)

Անվան այլ կիրառումների համար տե՛ս՝ ԳորիԳորի (ռուս.՝ Горы), գյուղ Ռուսաստանի Լենինգրադի մարզի Կիրովսկի շրջանի կազմում։
Բնակչությունը 2007 թվականին գրանցված տվյալներով կազմում էր 265 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հոլցկիրխեն (Ներքին Ֆրանկոնիա)

Անվան այլ կիրառումների համար տե՛ս՝ Հոլցկիրխեն (այլ կիրառումներ) Հոլցկիրխեն (Ներքին Ֆրանկոնիա) (գերմ.՝ Holzkirchen (Unterfranken)), համայնք Գերմանիայի Բավարիա երկրամասում։
Ենթարկվում է Ստորին Ֆրանկոնիա վարչական շրջանին։ Գտնվում է Վյուրցբուրգ շրջանի կազմում։ Բնակչությունը կազմում է 914 մարդ (ըստ 2010 թվականի դեկտեմբերի 31-ի տվյալների)։ Տարածքը կազմում է 8.42 կմ²։ Պաշտոնական կոդ՝ 09 6 79 149։


== Ծանոթագրություններ ==
Straatdeuntje

«Straatdeuntje» (Փողոցի մեղեդի), Եվրատեսիլ 1957 երգի մրցույթում Բելգիայի ներկայացուցիչ Բոբեյան Սխուփենի կատարած երգը, որի հեղինակներն են Հարրի Ֆրեքինը և Էրիկ Ֆրանսենը։ Երգը մրցույթի եզրափակչում զբաղեցրել է 8-րդ հորիզոնականը 5 միավորով։
Կոտոբադ

Կոտոբադ (իսպ.՝ Cotobade), բնակավայր և մունիցիպալիտետ Իսպանիայում։ Գտնվում է Պոնտեվեդրա պրովինցիայում (Գալիսիա ինքնավար համայնքում)։ Մունիցիպալիտետը գտնվում է Պոնտեվեդրա շրջանում։ Տարածքը կազմում է 135.2 կմ² Բնակչությունը՝ 4427 մարդ (2010 թվականի տվյալներով)։ Սահմանակից է Սերեդեդո, Ֆորկարեյ, Լա Լամա և Պուենտեկալդելաս մունիցիպալիտետներին։


== Արտաքին հղումներ ==
Պաշտոնական էջ
Cotobade, Turismo Rías Baixas(չաշխատող հղում)
Ալիքօղլի

Ալիքօղլի, գյուղ Արևմտյան Հայաստանում, Ճորոխ գետի ավազանում՝ Աջարա վտակի շրջանում։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Ծանոթագրություններ ==
Շարիկ Լեոն

Շարիկ Լեոն (իսպաներեն՝ Zharick León, նոյեմբերի 17, 1974(1974-11-17), Նոր Կարթագեն, Կոլումբիա), կոլումբիացի կինոդերասանուհի է, երգչուհի և ֆոտոմոդել, ով հայտնի է լատինոամերիկյան «օճառային օպերաներում» խաղացած դերերով, մասնավորապես՝ Ռոսարիո Մոնտեսի դերով «Թաքնված հույզեր» կոլումբիական հեռուստասերիալում։


== Ֆիլմագրություն ==
Սիրո օվերդրաֆթ / Sobregiro de amor (2007) որպես Liliana Herrera
Բլանկոյի այրին / Viuda de Blanco, La (2006) որպես Illuminada Urbina
Իմ կյանքի պարը / Baile de la vida, El (2005) որպես Lina Forero
Հսկիչ Դորան / Dora, la celadora (2004) որպես Dora Lara
Թաքնված հույզեր / Pasión de gavilanes (2003) որպես Rosario Montes
Չնահանջե'լ, Սալոմե' / No Renuncies Salomé (2003) որպես Laura
Իսկ որտեղ է Սոլեդադը / A donde va Soledad (2000) որպես Soledad Rivas
Ինձ կանչում են Լոլիտա / Me llaman (1999) որպես Margarita 'Margara'
Սերը ձևի մեջ / Amor en forma (1998) որպես Victoria
Երկու կին / Dos mujeres (1997) որպես Carolina Urdaneta


== Պարգևներ ==
2005 թ. «Colombian Television Awards» մրցանակաբաշխությունում ճանաչվել է լավագույն դերասանուհի (Mejor Actriz) 2004 թ. «Dora, la celadora» ֆիլմում Դորայի դերի համար։


== Ծանոթագրություններ ==


== Արտաքին հղումներ ==
Շարիկ Լեոնի պաշտոնական կայքը Archived 2008-09-15 at the Wayback Machine. (անգլ.)
Շարիկ Լեոնը (անգլ.) Internet Movie Database կայքում